**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATSTOVŲ Į LIETUVOS SAVIVALDYBIŲ ASOCIACIJOS SUVAŽIAVIMĄ IŠRINKIMO“ PROJEKTO**

**1. Sprendimo projekto tikslai ir uždaviniai.**

Savivaldybės tarybos sprendimo projekto tikslas – į Lietuvos savivaldybių asociacijos suvažiavimą (toliau - Suvažiavimas) deleguoti – savivaldybės merą ir išrinkti 4 Klaipėdos miesto savivaldybės tarybos atstovus.

**2. Kaip šiuo metu yra teisiškai reglamentuojami projekte aptarti klausimai.**

Lietuvos Respublikos įstatymo dėl Lietuvos savivaldybių asociacijos pagrindinių nuostatų 5 straipsnyje nustatyta, kad savivaldybės savo atstovus į asociacijos suvažiavimą renka pagal kvotas proporcingai rinkimus laimėjusių partijų gautoms vietoms tarybose. Lietuvos savivaldybių asociacijos įstatų 4.4. punkte nustatyta, kad į Suvažiavimą deleguojamas savivaldybės meras, likusius atstovus savivaldybės taryba savo įgaliojimų laikui renka pagal kvotas, proporcingai rinkimus laimėjusių partijų ar rinkimų komitetų vietoms tarybose. Po kiekvienų savivaldybės tarybos rinkimų atstovai šiuose įstatuose nustatyta tvarka renkami iš naujo.

Lietuvos savivaldybių asociacija 2023-04-13 raštu Nr. (14)-SD-259 „Dėl delegatų į Lietuvos savivaldybių asociacijos suvažiavimą“ prašo išrinkti atstovus į Lietuvos savivaldybių asociacijos suvažiavimą: savivaldybės merą ir 4 tarybos narius.

**3. Kokios siūlomos naujos teisinio reglamentavimo nuostatos ir laukiami rezultatai.**

Bus deleguoti savivaldybės atstovai į Lietuvos savivaldybių asociacijos suvažiavimą.

**4. Numatomo teisinio reguliavimo poveikio vertinimas.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Kitų teisės aktų priėmimas nenumatytas.

**6. Kiek biudžeto lėšų pareikalaus ar leis sutaupyti projekto įgyvendinimas, finansavimo šaltiniai.**

Papildomų lėšų poreikis nenumatomas.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.**

Nebuvo gauta.

**8. Kiti sprendimui priimti reikalingi pagrindimai, skaičiavimai ir paaiškinimai.**

Nėra.

**PRIDEDAMA:**

1. Teisės aktų išrašas, 1 lapas.

2.Lietuvos savivaldybių asociacijos 2023-04-13 rašto Nr. (14)-SD-259 nuorašas, 4 lapai.

3. Delegavimai, kopijos, 7 lapai.

Savivaldybės meras Arvydas Vaitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

<...>

**15 straipsnis. Savivaldybės tarybos kompetencija**

4. Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

<...>